text: 16-årig erkender røveri
  16 april 2012 kl. 15.07
  Ung mand anholdt og sigtet for røveri mod en bagerbutik i Tønder.
  Lokalpolitiet i Tønder har nu anholdt en 16-årig mand og sigtet ham for røveriet mod en bagerbutik i Tønder i formiddags.
  Den 16-årige har erkendt røveriet. Han er ikke kendt af politiet i forvejen.
  Den 16 årige blev anholdt af politiet på et opholdssted for unge.
  På sig havde han et beløb, der svarede til udbyttet fra røveriet.
  